
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (XI. 23.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. november 16.

Horinka László

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.

II. Polgármesteri tájékoztató az előző ülés óta történt fontosabb eseményekről
Október 23-án az 1956-os forradalomra emlékeztünk, továbbá átadtuk a Sülysápért Emlékérmeket azoknak, akik napról napra rengeteget tettek a közösségért, akik szebbé, jobbá, szerethetőbbé tették városunkat. Sülysápért Emlékérmet kapott Dr. Balog Erzsébet gyermekorvos, Farkas Gábor, valamint a Magyar Vöröskereszt Sülysápi Szervezete.
Október 27-én kistérségi közbiztonsági egyeztető fórum zajlott a művelődési házban a témában érintett szervezetek részvételével.

Október 29-én a tápiósülyi temető dombján őrtüzet gyújtottunk a székely autonómiatörekvések támogatására.

November 2-án megkezdődtek az út- és parkolóépítési munkálatok a sülyi templom, illetve temető alatti területen. A ravatalozóhoz vezető út 5,5 méter burkolatszélességgel készül, illetve a teljes szakaszon vízelvezetés és nemesített padka is épül. A templom és a temető gépkocsiforgalmának kiszolgálásához a világháborús emlékmű közelében 18 parkoló kerül kiépítésre, valamint további egy akadálymentes parkoló is létesül a ravatalozó közelében. 
November 4-én az 1956-os forradalom és szabadságharc hőseire, mártírjaira emlékeztünk csendes gyertyagyújtással Szórádi Zsigmond Fáklya-szobránál. 
November 10-én, Tápiószelén adták át a tápiószelei Blaskovich Múzeum Baráti Köre Közhasznú Egyesület által 2019-ben alapított Tápió Mentéért Díjat, melyet azzal a céllal hívtak életre, hogy elismerje azokat a személyeket, akik munkájukkal sokat tettek a Tápió mentéért. Ezúton is gratulálunk a sülysápi díjazottnak, Mázás Jázminnak, aki a “Fiatal tehetség” kategóriában nyerte el a díjat.
November 12-én tartotta a Sülysápi Sport Egyesület Ulti Szakosztálya 2023-as évadzáró rendezvényét, ahol személyesen is köszöntöttem a megjelent ultisokat és gratuláltam az elmúlt időszakban elért országos eredményeikhez. 
November 13-án megtörtént a Bitunova Kft. által leburkolt utcák műszaki átadása-átvétele.
A Petőfi utca a Rákóczi utcai kereszteződésnél a vízelvezető rendszer korszerűsítése miatt az egy hétre lezárásra került, november 15-étől ismét járható.
Tovább folytatódik a járdaépítés. Az önkormányzat idei járdaépítési programja keretében több mint 2,5 km járda készül el. A Magdolna utca és a Vasút utcai szakaszok után a Dózsa György utcai járda is elkészült a Sőtér-kastélytól a Dr. Gáspár István közig. A folytatásban megkezdődött a Béke utcában a Teleki Pál és Balassi Bálint utca közötti hiányzó szakasz építése és hamarosan a Kossuth Lajos utcában is megkezdjük a járdaépítést, amennyiben az időjárás engedi.
Sülysáp, 2023. november 16.

